Ang tadhana
ay maaaring hubugin sa pamamagitan ng pagtatagpo ng dalawang tao.
Kung hindi nagtagpo ang kanilang landas,
gaano nito maapektuhan ang kasaysayan?
Ngunit dahil sa tadhana
at matinding ambisyon, determinasyon, at pagmamahal,
ang mga imperyo ay maaaring maitatag...
o mayanig sa kanilang pinakakaibuturan.
Huli ka.
Madaya ka.
- Paano ako nandaya? - Nandaya ka.
Nang magkasama,
parehong gagawin ito nina Mark Antony at Cleopatra.
Pareho nilang tatahakin ang kanilang landas sa kasaysayan.
Bakit?
Buntis ako.
Pagkatapos kilalanin ni Cleopatra si Mark Antony sa Tarsus,
binabalik niya 'to sa Alexandria.
Ang relasyon nina Cleopatra at Mark Antony
ay nagsimula bilang isang pragmatikong kasunduang politikal.
Pero umusbong pa lalo ito
hangang sa napamahal sila sa isa't isa.
Masaya si Mark Antony habang siya ay nasa Alexandria.
Pero hindi rin siya mapakali dahil...
mayroong kasunduan sa Roma
tungkol sa pagbabahagi ng kapangyarihan.
Si Octavian ang humahawak sa kanluran.
Si Mark Antony, sa silangan.
Pareho nilang ambisyon na mapatalsik ang isa sa kanila.
Saan ka nagpunta?
Nandito ako.
Walang problema.
'Wag mong gawin 'yan.
- Ang alin? - Ang magsinungaling sa 'kin.
Hindi.
Ayaw kong magmahal ng isang sinungaling.
Si Octavian.
May mga nagsasabi na may balak siyang umalis sa alyansa,
na kumikilos siya nang mag-isa.
Ano'ng binabalak niya?
Hindi ko pa alam.
Kung ganoon, bakit ka naghihintay?
Mark, dapat nasa Roma ka ngayon para malaman mo.
Hindi ako magpapaloko sa kaniya.
Bakit niya sisirain ang alyansang isinaayos mo para sa kaniya?
Mark, kailangan mong bumalik sa Roma
para maibalik ang ibon na 'yan sa kulungan
bago pa siya tubuan ng pakpak at sirain lahat ng pinaghirapan mo.
Matagal na nawala si Mark Antony.
Hindi na niya naisip ang Roma.
Si Octavian naman ay nasa Roma,
namumuno, kasama ang senado.
Ang balitang natatanggap nila sa Roma
ay tungkol lamang sa mga magagarbong piging.
Sige na, mahal ko.
Hihintayin ka namin dito...
hanggang sa makabalik ka.
Sisimulan ng sirain ni Octavian
ang reputasyon ni Mark Antony sa Roma,
nagpapahiwatig na ang nangyari kay Julius Caesar at Cleopatra
ay mangyayari rin sa kaniya.
Pinilit siya ni Cleopatra.
"Bumalik ka sa Roma.
Siguruhin mo na mapapasunod mo si Octavian at hindi ang kabaliktaran."
ROMA
Nang umalis si Mark Antony sa Ehipto pabalik ng Roma
para ayusin ang relasyon nila ni Octavian,
buntis si Cleopatra.
Tila nahumaling si Mark Antony kay Cleopatra.
Pero pagdating sa usaping kasalan,
pipiliin niya ang sa tingin niya
na mas makakatulong sa kaniya sa politika.
Ako ang iyong Gaius, ikaw ang aking Gaia.
Ikaw ang aking Gaius, ako ang iyong Gaia.
Pinakasalan ni Mark Antony ang kapatid ni Octavian, si Octavia.
Siya ay tunay na kadugo ni Octavian.
Siya ang nagsisiguro,
sa kaniyang pag-aakala, na kakampihan siya ni Octavian.
Sa sinaunang Ehipto, nang manganganak si Cleopatra,
itinuring ito na napakadelikadong panahon para sa babae.
Hindi lang nanganganib ang buhay ng bata at buhay niya,
pero nanganganib din ang bansa na mawalan ng isang pinuno.
Nagsilang ng kambal si Cleopatra.
Naniniwala silang banal ito. Na ito'y regalo mula sa mga diyos.
At pinatibay nito ang imahe ni Cleopatra bilang si Isis.
Alam ni Cleopatra ang tradisyon tungkol sa mga pampulitikang kasal ng Romano.
Naiintindihan niya kung bakit kailangan 'tong gawin ni Mark Antony.
Pinakasalan ni Mark Antony si Octavia para sa politikal na dahilan,
para magtiwala ang kapatid niya na si Octavian sa kaniya.
Isa 'tong diskarte.
Sa isip ni Cleopatra, ayos lang 'to.
Sige lang, mag-asawa ka ng Romano. Sige.
Pero hindi siya bumalik ng tatlong taon.
Ano 'yan? Oo.
May asawang Romano si Caesar.
Sumusulat pa rin siya sa kaniya, at kinukumusta niya ang mga anak nila.
Si Mark Antony, hindi nagparamdam.
Hindi siya sumulat sa kaniya. Kahit na nagsilang siya ng kambal.
Hindi siya nagparamdam.
Sa madaling salita, iniwan siya.
Pero noong panahong 'yon,
naibalik ni Cleopatra ang kayamanan ng Ehipto.
Bahagya niyang tinaasan ang buwis.
Pero dinagdagan niya rin ang kalakal. Pati na rin ang mga trabaho.
At bigla na lang umunlad ang sitwasyon sa Ehipto.
Ang mga napagkukunan sa Roma ay walang kaalam-alam tungkol sa...
sa mga nagawa ni Cleopatra sa loob ng tatlong taon.
Pero ayon sa mga Arabe, umuunlad ang Ehipto.
Umuusbong ang kanilang ekonomiya.
Minahal ng mga tao si Cleopatra.
Nakita siya bilang isang mahusay na pinuno.
Sa loob ng tatlong taon
ng paghiwalay ni Mark Antony kay Cleopatra,
naging abala siya sa pagtayo ng Silangang Imperyo
at sa pakikipaglaban sa Parthia,
isang makapangyarihang bansa, na ngayon ay kilala bilang Iran.
IMPERYONG ROMANO IMPERYONG PARTHIAN
Gustong makontrol ni Mark Antony ang mga Parthian
dahil ito ang mag-aangat sa kaniyang katayuan
sa loob ng Imperyong Romano
at magtatatag sa kaniyang kapangyarihan
bilang kaalyado ni Octavian.
Matagal na ring sinubukang sakupin ng mga Romano ang mga Parthian
at hindi sila nagtatagumpay.
Kaya, mahalaga sa kaniya ang maipanalo 'to.
Akala niya ay susuportahan siya ni Octavian,
pero hindi siya tinulungan nito sa paraang inaasahan ni Antony.
Kailangan niya ng hukbo. Kailangan niya ng pera.
Naniniwala si Antony na kapag pinakasalan niya si Octavia,
ang kapatid ni Octavian,
masusuportahan siya ni Octavian
sa kampanya niya sa Parthian.
Pero dalawang lehiyon lang ang binigay sa kaniya ni Octavian.
Kakailanganin niya pang dagdagan ang kaniyang puwersa
upang maging matagumpay ang pagsakop nila sa Silangan.
Habang tumitindi ang hidwaan,
nagsimula ng maghanap si Mark Antony ng mga kaalyansa,
at si Cleopatra ang nangunguna sa kaniyang listahan.
Ipinatawag ni Mark Antony si Cleopatra.
Hindi niya maasahan si Octavian,
at napagtanto niya na kailangan niya ngayon si Cleopatra.
Pagkatapos ipatawag ni Mark Antony si Cleopatra,
dumayo siya sa Antioch sa Syria
Sa puntong 'to,
si Cleopatra ang may kapangyarihan
at ang may karapatang mag-utos.
Gusto niya angkinin ang mga sinaunang teritoryo ng Ptolemaic
at gusto niyang masiguro
na maibabalik ang mga 'to sa kaniyang kaharian.
Lalong-lalo na ang mga teritoryo ng Cyprus at Crete.
Iwan n'yo muna kami.
- Cleopatra-- - 'Wag.
'Wag ka na magpaliwanag.
May tatlong taon ka.
Hindi ka man lang sumulat.
Sa 'kin o sa mga bata.
Ang mga bata. Dinala mo ba sila?
Dinala ko ba sila?
Sa 'yo?
Alam ko kung bakit mo ako pinatawag dito.
Alam ko...
na magkaalyado kayo ni Octavian.
Mayroon akong mga sariling espiya.
Alam kong kailangan mo ang tulong ko.
Bakit ko ibibigay 'yon sa 'yo?
Tama ka.
Tama ang mga sinabi mo.
Ang nakikita natin ay dalawang makapangyarihang tao na nagsama
para subukan kung paano isusulong ang interes ng bawat isa.
At kailangan ni Mark Antony si Cleopatra
para sa kaniyang pagbuo sa Silangang Romanong Imperyo.
Kulang siya sa tao at sa mga kagamitan.
Kailangan ni Cleopatra si Mark Antony para sa pakikisalamuha niya sa Roma.
Nagbigay siya ng listahan ng mga gagawin sa kaniya.
Kung paiiksiin ito,
gusto niyang mabawi lahat ng kinuha ni Julius Caesar mula sa kaniya.
Gusto niyang akuin ni Mark Antony ang kambal nilang anak
at bigyan ito ng mga teritoryong pamamahalaan.
Gusto niya rin makilala si Caesarion bilang anak ni Julius Caesar.
Mahalaga pa rin 'yon.
Gusto ko 'yon.
Gusto ko lahat.
Buong taglamig nagsama sina Cleopatra at Mark Antony
sa Antioch sa Syria para makipagkasunduan.
Ang gusto ni Cleopatra
ay ang ibalik ang glorya ng Kahariang Ptolemaic.
Pinag-isipan ko ang mga sinabi mo,
tungkol sa lahat ng mga gusto mo.
Lahat ng nararapat sa 'kin.
Lahat ng nararapat para sa Ehipto.
Malaki-laki ang kabayaran nito.
Pero tanging Ehipto lang ang makapagbibigay ng ninanais mo.
Hindi ako nagpunta dito para makipagtalo sa 'yo, Paraon.
Bakit ka nga ba narito?
Bakit ako naririto?
Nandito ako dahil nanalo ka?
Ano'ng napanalunan ko?
Lahat.
Bakit?
Dahil sa 'tin.
Mapagkakatiwalaan ba kita?
Hindi tayo puwedeng magsama kung lolokohin lang kita, 'di ba?
Ikaw ang bahala.
Naging mas makapangyarihan na si Cleopatra kaysa noon.
Naibalik na niya ang glorya ng Kahariang Ptolemaic.
At bilang kapalit, nakuha ni Mark Antony ang hukbong kailangan niya
para sa kaniyang kampanya sa Parthian.
Dahil nabawi ng Ehipto ang mga teritoryong 'to,
umunlad lalo ang bansa sa kahanga-hangang paran.
Kapag maraming lupain ang isang bansa,
mas yumayaman ang sentrong imperyo nito.
Ang mga lupaing 'to ang magdadagdag sa kapangyarihan, kayamanan,
at kaligtasan ni Cleopatra.
Ito ang mga pangunahing elemento inaasam-asam niya,
na inaasam-asam din ng bawat haring Ptolemaic.
At sa puntong 'to,
nakilala ni Mark Antony sa unang pagkakataon
ang mga anak niya kay Cleopatra.
Kumusta ka, aking munting diyos.
Kumusta ka.
- Bubuhatin din ba kita? - Oo. Sige.
Mga munti kong diyos. Ang laki-laki niyo na.
At mula sa lahat ng salaysay, sobra siyang nalulugod sa kanila.
Ibinigay niya ang pangalan ng diyos ng araw at buwan sa kaniyang kambal.
Si Alexander Helios at Cleopatra Selene.
Ipinantay nina Mark Antony at Cleopatra ang kanilang mga anak
sa mismong araw at buwan ng kalangitan.
Itinakda nila ito bilang mga tagapagmana
ng isang malaking Silangang Imperyo
na magkasamang itinatag nina Mark Antony at Cleopatra.
Yumuyuko rin tayo. Ganiyan.
Aking panginoon.
Kahit naghahanda si Mark Antony sa pagsalakay niya sa Parthia,
nagkaroon ng pagkakataon sina Mark Antony at Cleopatra
na buhayin muli ang kanilang pag-iibigan at magsama bilang isang pamilya.
At muli na namang nabuntis si Cleopatra.
Pero naging abala sila sa buhay.
At hindi ito naging madali sa kanila.
Politika, diskarte, mga digmaan,
pagpigil sa mga Parthian sa paglusob sa kaniyang teritoryo.
Sa kabila ng pinansiyal na suporta ni Cleopatra,
bigo pa rin ang pagsalakay ni Mark Antony sa Parthia.
Ito ay dahil sa dati niyang kakampi, ang Hari ng Armenia,
na nagtaksil sa kaniya.
Natalo ng mga Parthian si Mark Antony.
Isang mapaminsalang kampanya 'yon para kay Mark Antony.
Ilang libong tauhan niya ang namatay. Maraming nabawas sa kaniyang suplay.
At nagkaroon ng pagkakataon si Octavian para gamitin 'yon.
Ngayon, may matibay na siyang ebidensya
na si Mark Antony ay isang walang kuwentang kumander.
EHIPTO
Sa puntong 'to, nakabalik na sa Ehipto si Cleopatra.
Hindi na niya nasamahan si Mark Antony sa kaniyang kampanya
dahil manganganak na siya sa kanilang pangatlong anak,
si Ptolemy.
Bakit?
Hindi naging matagumpay ang kaniyang kampanya.
Tumataas ang kumpiyansa ni Octavian sa bawat pagkatalo ni Mark Antony.
Sa huling laban na 'to, si Antony ay...
Naiinis ako kapag tumatahimik ka bigla.
Paraon, usap-usapan pa lang 'to.
Hintayin na lang natin ang mga opisyal nating tagapagbalita.
Gaano katagal pa?
- Mga ilang linggo o-- - Matagal pa 'yan.
Kung nakarating sa 'tin 'to, siguradong umabot na rin ito kay Octavian.
Pipilitin kong pabilisin ang balita.
Sa ngayon, ano'ng gusto mong gawin namin?
Alamin mo kung nasaan si Antony.
Nag-aalala si Cleopatra sa mga pagkatalo ni Mark Antony.
Kaya binisita niya ito sa Antioch sa Syria,
kung saan siya nagpahinga kasama ang kaniyang hukbo.
Ang sabi ko, huwag n'yo akong abalahin!
Cleopatra.
Walang gumagana.
Natatalo na 'ko ng buwisit na kalbong 'yon.
Puwes, gumawa ka ng bagong paraan.
Maraming beses ko ng ginawa 'yon.
Parang nababasa niya ang iniisip ko.
Tama na.
Kahit ano'ng gawin ko, nandoon siya.
Paano niya naman mababasa ang isip mo?
Nakalimutan mo na ba kung sino ka?
Mas magaling ka kaysa kay Octavian.
Mas malakas ka.
Mas magaling kang sundalo. Mas mahusay na mandirigma.
Kaya mo 'to.
Suportado ka ng buong Ehipto.
Kailangan mong lumabas
at ipakita sa kanila kung sino ka.
Sino nga ba 'ko, Cleopatra? Sino ako?
Isa kang mandirigma.
Ikaw ang mandirigma ko.
- Tandaan mo 'yan. - Oo.
- Ha? - Oo.
Sige.
Kumilos ka na parang nanalo ka na.
Nanalo ako.
Mahal kita.
Malalim na ang nararamdaman ni Cleopatra kay Mark Antony.
May tatlo na rin silang anak.
At...
hindi lang suporta ang pinangako ni Mark Antony sa kaniya.
Nangako rin siya na aalagaan niya ang mga anak nila
at bibigyan niya 'to ng mga teritoryo sa buong rehiyon.
Kailangan ni Mark Antony ang kaniyang pinansiyal na suporta.
Si Cleopatra ang nagdedesisyon.
Para mapagtibay ang kanilang relasyon
at mabigyan ito...
ng banal na katibayan,
pinakasalan ni Cleopatra si Mark Antony.
Tutol ang mga taga-Roma sa kasal nina Mark Antony kay Cleopatra.
Kasal na siya kay Octavia, ang kapatid ni Octavian.
Pero sa Ehipto, kabaliktaran ang nangyari.
Kadalasang maraming asawa ang mga hari,
at si Cleopatra ay kasal lamang sa iisang tao no'ng panahon na 'yon,
kay Mark Antony.
Nagkaroon ng malaking seremonya pagkatapos ng kasalan.
Ang Donasyon ng Alexandria.
Binabati kayo ng inyong Isis!
Naaawa ako sa mga kaaway ng Ehipto!
Mas naaawa ako sa kanila nang magsanib ang Ehipto at Roma!
Minamaliit ng mga ahas na 'to ang ating banal na pagkakaisa,
ang ating karunungan,
kayamanan,
ang ating bilang,
ang pabor ng ating mga diyos!
Ngayong araw, nandito ako.
Nakatayo kami sa inyong harapan
kasama ang mga magpapaunlad sa 'ting kinabukasan.
Napakarangya ng naging seremonya.
Naka-costume ang mga bata, nagdamit si Cleopatra bilang si Isis.
At binigay na ni Mark Antony ang mga teritoryo ng Roma
sa kaniyang pamilya.
Pinapangako ko sa inyo,
ang sinumang magtatangkang sirain ang aming banal na pagkakaisa
ay pagsisisihan ang araw na sila ay isinilang!
Sa Donasyon ng Alexandria,
tumayo si Mark Antony at prinoklama
na si Caesarion ang tagapagmana ni Julius Caesar.
Pormal ng ipinasa ni Mark Antony kay Cleopatra
ang lahat ng teritoryong gusto niyang makuha.
Ang Donasyon ng Alexandria
ay hindi lamang inangat muli ang kadakilaan ng Imperyo Ptolemaic,
pero nagbigay 'to sa Ehipto
ng mas maraming teritoryo
kumpara sa mga nasakop noon ng Imperyong Ptolemaic.
Bukod sa pagbigay sa mga teritoryo ng Roma,
hiniwalayan na rin ni Mark Antony ang kapatid ni Octavian.
Para mas palalain ang sitwasyon,
pinuputol na ni Mark Antony ang kaniyang relasyon sa Roma.
Alam mo 'yong emoji na sumasabog ang ulo?
Gano'n si Octavian no'ng nalaman niya ang tungkol sa Donasyon ng Alexandria.
"Ano ba ang ginagawa ni Mark Antony?
Nasisiraan na siya ng bait.
Wala siyang kapangyarihan para gawin 'to."
Pero sa kabila nito,
nakaisip si Octavian ng isang panibagong propaganda.
Tingnan niyo si Mark Antony. Kung umasta, parang hari ng silangan.
Tingnan niyo si Mark Antony. Isa siyang traydor at bastos na Romano.
Naging madali para kay Octavian ang ipukol ang Donasyon ng Alexandria
bilang isang pakay na kontra-Romano.
Binigyan ni Mark Antony si Octavian ng dahilan para makipagdigmaan.
Pero hindi laban kay Mark Antony
dahil hindi kakayanin ng mga Romano ang isa pang digmaang sibil.
Sino ngayon ang sisisihin?
Si Cleopatra.
"Ang bruhang 'yon. Ang bruhang 'yon."
At 'yon ang simula.
'Yon ang simula ng propaganda
laban kay Cleopatra na pinasimuno ni Octavian.
At ito rin ang simula ng paglalahad
sa reputasyon ni Mark Antony sa Roma.
MAHARLIKANG PALASYO NG ALEXANDRIA
Alam mo,
akala ni Octavian na ginayuma mo ako.
Inilagay ko raw ang Roma sa kapahamakan.
Mabuti naman.
Lubos na nagalit at nasaktan si Octavian.
Naglabas siya ang masamang propaganda laban kay Cleopatra.
Kahit si Mark Antony ang hindi naging tapat sa kaniyang kapatid,
binansagan si Cleopatra bilang isang dakilang mang-aakit
na siyang gumagamit sa kaniyang kapatid.
Kadalasang nagkakamali ng husto ang mga lalaking galit na galit.
Nagkamali si Octavian sa pagmamaliit sa 'tin.
Sa tingin ko, dapat natin siyang pabagsakin.
Sa puntong 'yon...
nagdeklara ng digmaan si Octavian kay Cleopatra.
Noong 31 BCE,
magkasamang hinarap nina Cleopatra at Mark Antony
si Octavian sa isang digmaang pangkaragatan.
Ito ang Labanan sa Actium.
Ito ang sukdulan ng isang dekadang tunggalian.
Marami siyang barko libo-libo ang kaniyang mga sundalo,
at nagtungo sila sa Greece.
Aktibong sumasali sa buhay militar si Cleopatra.
Gusto niyang malaman ang mga detalye,
ang mga taktika, gusto niyang maging bahagi nito.
Hindi siya 'yong tipong magpapaiwan lang sa palasyo.
Siya mismo ang humaharap.
Ito ang digmaang magpapabago sa kasaysayan ng Roma
at ng Ehipto.
Magkasamang plinano nina Cleopatra at Mark Antony ang mga diskarte nila.
Nagbigay siya ng 200 barko sa 800 na mayroon sila
at siya rin ang nagbigay ng tulong-pinansiyal.
Pero hindi 'to matanggap ng mga heneral ni Antony,
ang ilan pa sa kanila ay ayaw sumunod sa isang babae.
Mawalang-galang lang.
Tapat kami sa aming heneral.
- Hinda sa-- - Alalahanin mo ang mga naiambag ko rito.
- Ang lakas ng loob mong ka-- - Tama na!
- Ang gusto niya ay salungat-- - Niya?
Ang sabihin mo,
"Salamat, Isis.
Sa pagbibigay sa 'tin ng pinakamalakas na hukbong-dagat
na agad nating pakikilusin,
nang sa gayon ay matakot natin ng lubos si Octavian."
- Tama ba ako? - Opo, Heneral.
Salamat.
Pero kaya na 'yon.
Lalong naghinala ang mga Romanong kakampi ni Mark Antony
kay Cleopatra.
Siya ang kumakatawan sa isang ganap na monarkiya.
Kinakatawan niya ang silangang imperyo.
At isa siyang babae.
Kailangang maging malakas na heneral si Mark Antony,
at ang alyansa nila ni Cleopatra ang nagbabanta sa kaniyang pagkakakilanlan
sa mata ng kaniyang mga Romanong kakampi.
Nag-aalala sila na hindi siya umaasta bilang isang Romanong heneral,
kundi isang hari ng silangan.
At dahil diyan,
karamihan sa mga kumander ni Mark Antony ang kumalas at lumipat kay Octavian.
Nang magsimula ang digmaan,
nakasakay sa magkahiwalay na barko sina Mark Antony at Cleopatra.
Si Mark Antony ang namumuno sa harap at si Cleopatra naman sa likod.
Nang umaga ng ika-dalawa ng Setyembre,
tinangka nina Mark Antony at Cleopatra na sirain ang harang
na mayroon si Octavian sa Look ng Actium.
Kung pinagsama natin si Mark Antony at Cleopatra,
mas kaunti ang mga barko nila kaysa kay Octavian.
Ang isa pang pagkakaiba sa pagitan ng dalawang hukbong-dagat
ay mas malaki ang mga barko ni Mark Antony.
Mas marami silang mga armas,
pero mas mahirap din itong kontrolin
kaysa mga maliliit na barko ni Octavian.
Maraming palpak na desisyon sina Cleopatra at Mark Antony sa labanan.
Kung tutuusin ay nakakagulat 'to dahil parehong silang matalino.
Pero pinaghiwalay nila ang kanilang hukbo
at hinayaang magpaipit sa kalaban.
Ang mga magagaan at maliliit na barko ni Octavian
ay nagtagumpay sa pagpalibot sa mga puwersa
nina Mark Antony at Cleopatra.
Nalaman namin sa mga Romano na si Cleopatra,
no'ng napagtanto na niyang natatalo na si Mark Antony,
ay umatras at nagpasyang bumalik na lamang sa Alexandria.
Magsagwan! Bilisan niyo! Lakasan niyo pa!
Magsagwan!
Ayaw niyang magpahuli.
Wala nang silbi pa
kung mananatili pa siya sa isang labanan na matatalo siya.
Ang pangunahing layunin niya ay ang kaligtasan ng kaniyang kaharian.
Ang kaligtasan ng Ehipto.
Wala na siyang magagawa kundi bumalik sa Ehipto
kasama ang mga natitira niyang mga barko.
Kung mauubusan siya ng hukbo sa Labanan sa Actium,
wala nang magtatanggol sa Ehipto.
Umalis na ang mga barko niya.
Heneral, lahat sila.
Ano'ng ginawa niya?
Madaling makita mula sa pananaw ng mga Romano
na ang pag-atras ni Cleopatra sa Actium ay isang pagtataksil.
Ano'ng ginawa mo? Pinigilan mo ba siya?
- Hindi-- - Pinigilan mo ba siya?
Siguro magandang desisyon ito, kahit para kay Mark Antony,
na magtira pa ng mga hukbong-dagat
para malabanan pa si Ocatavian sa susunod.
Si Mark Antony, na natalo sa labanan,
ay tumakas at nagawang maabutan ang mga barko ni Cleopatra.
Ano'ng ginawa mo?
- Nanganganib ang mga barko ko. - Natin!
Dapat kinausap mo muna ako. Ako ang heneral, hindi ikaw.
Matatalo ka kung wala ang hukbo ko.
Walang hiya ka. Walang hiya ka!
Si Mark Antony ang kumander ng mga hukbo.
Kaya siya ang gagawa ng huling desisyon.
Pero kapag may nangyaring hindi maganda,
si Cleopatra ang sisisihin niya.
Kung bibigyan mo 'ko ng hukbo, hayaan mong akong pamunuan sila.
'Yon ang tamang desisyon.
Pero tinalikuran mo 'ko.
Ginawa ko lang ang nararapat.
Pero hindi ka nagpapaalam sa 'kin.
Ginawa ko ang nararapat gawin para maprotektahan ko ang sa 'kin.
Natin, Cleopatra! Hindi lang sa 'yo! Sa 'tin!
Hindi 'yon ang nararapat gawin ng isang Romano sa gitna ng labanan.
Ang totoo, iniisip ni Cleopatra ang kaniyang pansariliing kapangyarihan.
Inuna niya ang kaniyang sarili at ang kaniyang pamilya.
Sino ka ba sa tingin mo, Cleopatra?
Ako ang paraon!
Ayusin mong makipag-usap sa 'kin.
Naririnig nila tayo sa taas.
Pinagtatawanan ako ng mga tapat kong tauhan.
Wala akong pananagutan sa 'yo at sa nararamdaman mo.
Nagdesisyon ako at pinanindigan ko.
Ang gusto ko lang...
ay ang tiwala mo.
Ang labanan sa Actium ay isang sakuna para kina Mark Antony at Cleopatra.
Nawala ang pagkakataon nila na maharap at matalo si Octavian
sa labas Ehipto.
Ngayon, ang tanging magagawa nila ay bumalik sa Ehipto
para ipagtanggol ang kanilang teritoryo.
Ang pagkapanalo ni Octavian ang nagpatunay sa kaniyang kapangyarihan
laban kay Mark Antony, laban sa mga Ptolemaic.
Ito ang naglagay sa kaniya sa mataas na posisyon,
at maganda na ang posisyon niya dahil nasa huling habilin siya ni Caesar.
Ngayon, napatunayan niya na 'yon.
Ito ay tiyak. Hindi maipagkakaila.
Pagkatapos ng Labanan sa Actium, si Cleopatra na ang namuno.
Sumulat siya kay Octavian.
"Kung hahayaan mo ako at si Mark Antony na mabuhay,
aalis na kami.
At sa 'yo na ang Ehipto."
Mark, 'wag mo 'tong ipagkakalat. Pakiusap.
Hindi siya nanawagan sa kaniya na tulad sa ginawa niya kay Caesar
at kay Antony noon,
pero naging pragmatiko siya.
Sa puntong 'to, alam niya nang ipapatapon siya.
pero gusto niya pa rin na magkaroon ng pamamahala ang mga anak niya sa Egypt.
Nakiusap din siya kay Octavian...
na pabayaang mabuhay si Antony.
Kailangang makipagsundo ni Cleopatra kay Octavian para mabuhay.
Ang kaniyang kapalaran, pamilya, at kaharian,
ay nasa mga kamay na ni Octavian.
Ang panginoon kong si Octavian ay nagpapasalamat sa mensahe mo, Paraon.
Ibinilin niya sa 'kin, bilang kaniyang embahador,
na ipaalam sa 'yo...
na handa siyang tuparin ang kahilingan mo.
Sa isang kondisyon.
Isang simpleng kahilingan.
Patayin mo si Antony.
Kapalit ng buhay mo.
At siyempre, ng mga anak mo.
Ang pagsasalin ng subtitle ay ginawa ni Honey Jade Pacanon